Talvel analüüsiti samu puhasteid mis ka suvel 2009: Imavere, Oisu, Väätsa ja Karinu. Periood oli sarnane suveperioodiga, ainuke vahe oli selles, et tuli töötada karmimates tingimustes.  Lumetormid, seadmete ja reovee külmumine segasid seadmete tööd ja uuringute läbiviimist. Kirna-Poaka reoveepuhastit sel perioodil ei saanud analüüsida. Puhasti asub Pärnu jõe kaldal ja kui algas lume sulamise periood jõevesi uputas kõik kaevud ja puhasti pumpla. Seadmeid paigaldada ei õnnestunud.